Ministru kabineta noteikumu “Grozījumi Ministru kabineta 2016. gada 1. marta noteikumos Nr. 126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir precizēt darbības programmas (turpmāk – DP) “Izaugsme un nodarbinātība” 7.1.2. specifiskā atbalsta mērķa ( turpmāk – SAM) “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” (turpmāk – 7.1.2. SAM) 7.1.2.2. pasākuma “Darba tirgus apsteidzošo pārkārtojumu sistēmas ieviešana” (turpmāk – 7.1.2.2. pasākums) īstenošanas nosacījumus[[1]](#footnote-1), t.sk.:- paplašināt MK noteikumu Nr. 126 16.1.3. apakšpunkta atbalstāmās darbības – darba devēja aptauju veikšana darba tirgus īstermiņa prognožu atjaunošanai – tvērumu ar ekspress aptaujām;  - pagarināt SAM 7.1.2.2. pasākuma ieviešanas termiņu līdz 2022. gada 30. oktobrim. MK noteikumu projekta[[2]](#footnote-2) spēkā stāšanās indikatīvais laika periods – 2021. gada III ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir Labklājības ministrijas (turpmāk – LM) iniciatīva un izstrādāts saskaņā ar 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt 7.1.2.2. pasākuma īstenošanas nosacījumus, t.sk.**:****a) precizēt MK noteikumu Nr. 126 16.1.3. apakšpunkta atbalstāmās darbības – darba devēja aptauju veikšana darba tirgus īstermiņa prognožu atjaunošanai – tvērumu ar ekspress aptaujām, lai nekavējoties apzinātu COVID-19 rezultātā radītās krīzes ietekmi uz darba tirgus situāciju kopumā, kā arī nodrošinātu iespēju operatīvi aktualizēt gan īstermiņa, gan vidējā un ilgtermiņa darba tirgus prognozes** (*MK noteikumu projekta 1.,2. punkts)*;**b) pagarināt 7.1.2.2. pasākuma īstenošanas termiņu** **līdz 2022. gada 30. oktobrim** *(MK noteikumu projekta 4.punkts*).Viena no Nodarbinātības valsts aģentūras (turpmāk – NVA) funkcijām ir atbilstoši bezdarbnieku, darba meklētāju un bezdarba riskam pakļauto personu vajadzībām, spējām un vēlmēm nodrošināt šīm personām operatīvu un kvalitatīvu palīdzību, lai veicinātu to konkurētspēju darba tirgū, kā arī sagatavot priekšlikumus valsts politikas izstrādei un īstenošanai bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā.. Lai profesionāli un kvalitatīvi izpildītu funkcijas, NVA prognozē darba tirgus norises īstermiņā, tai skaitā veic darba devēju aptaujas. Darba tirgus prognožu izmantotāju loks ir plašs, un projekta mērķa grupu var iedalīt trīs grupās. Nodarbinātības politikas veidošanā un īstenošanā iesaistītās institūcijas – Ekonomikas ministrija (turpmāk – EM), LM, Izglītības un zinātnes ministrija (turpmāk – IZM), NVA, darba devēji un to organizācijas, profesionālās apmācības un augstākās izglītības iestādes. Darba tirgus īstermiņa prognozes nodrošina NVA darbiniekus, sadarbības partnerus un klientus ar informāciju par darba tirgus pieprasījuma izmaiņu īstermiņa tendencēm, ko izmanto bezdarbnieku apmācību programmu plānošanai, karjeras konsultācijām un citām ar darba tirgu saistītām aktivitātēm. EM izstrādā vidēja un ilgtermiņa darba tirgus prognozes, kuras IZM izmanto izglītības politikas izstrādē un īstenošanā (sākotnējās profesionālās un augstākās izglītības iestādes izglītojamo uzņemšanai profesionālās izglītības programmās un izglītības programmu piedāvājuma noteikšanai, kā arī budžeta vietu plānošanā) un LM, nosakot bezdarbnieku prasmju paaugstināšanas un pārkvalifikācijas izglītības programmas un jomas. Darbības programmas “Izaugsme un nodarbinātība” 7.1.2.specifiskā atbalsta mērķa “Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2.pasākuma “Darba tirgus apsteidzošo pārkārtojumu sistēmas ieviešana” Eiropas Sociālā fonda (turpmāk – ESF) projekta Nr.7.1.2.2./16/I/001 “Darba tirgus prognozēšanas sistēmas pilnveide” (turpmāk – ESF projekts Nr. 7.1.2.2./16/I/001) ietvaros kopš 2017. gada ir veiktas piecas darba devēju aptaujas, katru gadu pa vienai. Darba devēju aptauju rezultātā NVA iegūst īstermiņa prognožu sagatavošanai nepieciešamos darba devēju aptauju datus (noteiktā datu formātā un struktūrā) un izvērtējumu par situāciju darba tirgū. Darba devēju aptaujas ik gadu tiek veiktas periodā no decembra līdz februārim, lai, uzsākot darbu pie kārtējo prognožu sagatavošanas (katra gada martā), dati jau būtu pieejami NVA darbiniekiem. Saskaņā ar MK noteikumiem Nr. 126, 16.1.3.apakšpunktā minētās atbalstāmās darbības - darba devēju aptauju veikšana - ieviešana jānodrošina NVA projekta personālam, piesaistot pakalpojuma sniedzēju. ESF projekta Nr. 7.1.2.2./16/I/001 ietvaros finansējuma saņēmēja piesaistīts pakalpojuma sniedzējs reizi gadā veic darba devēju aptauju, lai atjaunotu darba tirgus īstermiņa prognozes. Saskaņā ar 16.1.3. apakšpunktā minētās atbalstāmās darbības īstenošanas laika grafiku, pēdējie darbības rezultāti tika apkopoti 2021. gada aprīlī, kad arī beidzās līgums ar piesaistīto pakalpojuma sniedzēju.Darba tirgus īstermiņa prognozēšanas modelis ir balstīts uz ekonometrisko pieeju, kura nodrošina tādas priekšrocības kā ekonomiski pamatotas prognozes ar zinātniski pamatotu teorētisko bāzi un prognožu rezultātus ar ekonomisko interpretējamību. Darba devēju aptauja ir viena no darba tirgus īstermiņa prognozēšanas metodoloģijas komponentēm, un tās mērķis ir nodrošināt NVA ar ievaddatiem prognožu sagatavošanai ekonometriskajā modelī, lai koriģētu prognozes, ņemot vērā darba devēju plānus par darbinieku pieņemšanu/atlaišanu, un izzināt darba tirgus vajadzības. Ar MK  2020. gada 6. novembra rīkojumu Nr.655 “Par ārkārtējās situācijas izsludināšanu” Latvijā tika atkārtoti izsludināta ārkārtējā situācija, kas, ievērojot paredzētos ierobežojumus un ekonomiskās aktivitātes tempa samazinājumu, rezultējas bezdarba  pieaugumā.Lai nekavējoties apzinātu COVID-19 rezultātā radītās krīzes ietekmi uz darba tirgus situāciju kopumā, kā arī nodrošinātu iespēju operatīvi aktualizēt gan īstermiņa, gan vidējā un ilgtermiņa darba tirgus prognozes, nepieciešams precizēt 16.1.3. apakšpunktā minētās atbalstāmās darbības tvērumu ar četrām ekspress aptaujām, kuras tiks īstenotas periodā līdz 2022. gada 30.oktobrim, secīgi veicot vienu ekspress aptauju ceturksnī. Ekspress aptaujā, salīdzinot ar darba devēju aptauju, tiek ietveri skaita ziņā mazāk jautājumi (ekspress aptaujā tiek ietverti vidēji 5 jautājumi), turpretī darba devēju aptaujā tiek izmantota izstrādāta aptaujas anketa ar daudz plašāku jautājumu loku. Atšķirīgs ir arī mērķgrupu lielums - darba devēju aptaujas mērķgrupa ir 2500 darba devēji, savukārt ekspress aptaujas mērķgrupas lielums ir 1200. Darba devēju aptauja sniedz informāciju gada griezumā un tās veikšanai, datu apkopošanai nepieciešams ilgāks laika periods kā ekspress aptauju nodrošināšanai. Ekspress aptaujas tiks veiktas par aktuālajiem darba tirgus jautājumiem, tādējādi nodrošinot operatīvu un secīgu pēckrīzes seku ietekmes uz darba tirgus situāciju monitoringu un precīzāku ieskatu par darba tirgus situāciju gan attiecībā uz pandēmijas ietekmi, gan attiecībā uz citiem ilgāka termiņa darba tirgus izaicinājumiem. Aptauju rezultātu izvērtējums sniegs iespēju ne tikai precizēt īstermiņa darba tirgus prognozes, bet šī informācija tiks izmantota arī NVA un LM darbības un politikas plānošanas/īstenošanas ietvaros, kā arī, ņemot vērā tās aktualitāti, būs brīvi pieejama NVA mājaslapā sabiedrībai kopumā (piemēram, citiem darba tirgus analītiķiem un publiskā sektora pārstāvjiem, darba devējiem, medijiem, iedzīvotājiem u.c.). NVA amatpersonas un darbinieki ekspress aptauju rezultātus izmantos, lai varētu aktualizēt īstermiņa darba tirgus prognozes un vienlaikus nodrošināt kvalitatīvu pakalpojumu sniegšanu saviem klientiem, kas mazinās krīzes izraisītās sekas nodarbinātības jomā kopumā. Ekspress aptaujas tiks veiktas par aktuālajiem darba tirgus jautājumiem, tādējādi sniedzot precīzāku ieskatu par darba tirgus situāciju gan attiecībā uz pandēmijas ietekmi, gan uz citiem ilgtermiņa darba tirgus izaicinājumiem, atbilstoši DP 7.1.2. SAM iekļautajai atbalstāmajai darbībai - Darba tirgus apsteidzošo pārkārtojumu sistēmas organizatoriskā ietvara un sadarbības modeļa apzināšana un izveide (izpēte, organizāciju un ekspertu tīkla izveide) - un nodrošinās ESF projekta Nr. 7.1.2.2./16/I/001 mērķa, pamatotu un tautsaimniecības vajadzībām atbilstošu lēmumu pieņemšanu rīcībpolitikas izstrādei un ieviešanai sasniegšanu. Ņemot vērā to, ka 7.1.2.2. pasākuma uzraudzības rādītāji jau šobrīd ir sasniegti, to ieviešana sekmēs projekta līmeņa rādītāju sasniegšanu un tiks nodrošināta MK noteikumu Nr. 126 16.1.3. apakšpunkta atbalstāmās darbības – darba devēja aptauju veikšana darba tirgus īstermiņa prognožu atjaunošanai – ietvaros. atbalstāmā darbība ir darba devēju aptauja darba tirgus prognožu atjaunošanai. Iezīmētas sekojošas aptauju tēmas: “Darba devējiem nepieciešamās prasmes”; “Tehnoloģiju ietekme uz darbaspēka nepieciešamību”; “Trešo valstu pilsoņu piesaiste darba tirgū”; “ Darbaspēka piesaiste”. Aptauju tematiskais tvērums ar 2021. gada 11. marta protokolu Nr.11 ir atbalstīts Pieaugušo izglītības pārvaldības padomē. Ekspress aptauju veikšana un 2022. gadam ESF projekta Nr. 7.1.2.2./16/I/001 ieviešanai nepieciešamās personāla un administratīvās izmaksas tiks nodrošinātas MK noteikumos Nr. 126 noteiktā finansējuma ietvaros. 2022. gadam kopējais finansējums indikatīvi tiek plānots 70 087 *euro*, kas tiks novirzīts no projektā īstenotās aktivitātes *Projekta vadības izmaksas* ietvaros pieejamā finansējuma ekonomijas un neietekmēs projekta mērķa un rezultātu sasniegšanu. 2022. gadā plānotais finansējums ietver plānotās projekta vadītāja atlīdzības izmaksas 14 650 *euro*; netiešās izmaksas 2197 *euro* (15% no atlīdzības izmaksām), administratīvo izdevumu segšanai, kā arī ekspress aptaujām indikatīvi plānotās izmaksas 53 240 *euro* apmērā. Ekspress aptauju ieviešanu plānots uzsākt jau 2021. gadā, bet apmaksa, saskaņā ar plānoto ieviešanas grafiku tiek plānota pilnā apmērā 2022. gadā. Lai aprēķinātu nepieciešamo finansējumu ekspress aptauju īstenošanai, tika apzinātas vienas aptaujas izmaksas. Tirgus izpētē tika uzrunāti trīs pakalpojuma sniedzēji, kuri ir iepriekš piedalījušies pētījumu veikšanā vai iesnieguši savus piedāvājumus NVA izsludinātajos iepirkumos. Par pakalpojumu tirgus izpētes kritērijiem tika izvirzīti: mērķa grupa – darba devēji; izlases lielums (derīgas intervijas) - 1200; aptaujā tiek uzdoti vidēji 5 jautājumi (līdz 10 minūtēm, ieskaitot arī atlases jautājumus un uzņēmuma raksturojumu); aptaujās izmantotā metode: multimodāla (interneta + telefona aptauja). Pakalpojumā ir iekļautas anketas sagatavošanas, aptaujas veikšanas, rezultātu apkopošanas un ziņojuma, kurā iekļauts aptaujas rezultātu kopsavilkums, sagatavošanas izmaksas. Apkopojot pakalpojumu sniedzēju piedāvājumus, tika secināts, ka šobrīd viena šāda apjoma pētījuma izmaksas ir robežās no 11 000 *euro* līdz 12 800 *euro* (neieskaitot pievienotās vērtības nodokli).Plānotais indikatīvais finansējums aprēķināts balstoties uz tirgus izpēti, atbilstoši piedāvātajām viena pētījuma izmaksām 11 000 *euro* (neieskaitot pievienotās vērtības nodokli), kā arī, ņemot vērā to, ka atbilstoši MK noteikumu Nr.126 22.punktam PVN izmaksas noteikumu 7.punktā minētajām izmaksu pozīcijām ir attiecināmas, ja tās nav atgūstamas nodokļu politiku reglamentējošos normatīvajos aktos noteiktajā kārtībā.**Kopējais plānotais finansējums četru ekspress aptauju īstenošanai tiek plānots 53 240 EUR, kas** ietver 1 aptaujas indikatīvās izmaksas 13 310 *euro* ((11 000 *euro* x 21%)ieskaitot pievienotās vērtības nodokli 21%) x 4 aptaujas= 53 240 *euro.*  **Iepirkuma veikšana tiks nodrošināta atbilstoši Publisko iepirkumu normām, piemērojot atklāta konkursa procedūru.**  Atbilstoši MK noteikumiem Nr. 126 ESF projekta ieviešanas termiņš šobrīd ir 2021. gada 31. decembris. Lai nodrošinātu iepriekšminēto aptauju ieviešanu MK noteikumu Nr. 126 16.1.3. apakšpunktā noteiktās atbalstāmās darbības ietvaros, nepieciešams pagarināt 7.1.2.2. pasākuma īstenošanas termiņu (no 2021. gada 31. decembra līdz 2022. gada 30. oktobrim) 7.1.2.2. pasākumam pieejamā finansējuma ietvaros. Par plānotajām izmaiņām termiņa pagarinājumā LM jau ir informējusi Finanšu ministriju (turpmāk – FM) kā ES fondu vadībā iesaistīto vadošo iestādi, t.sk. LM sniegtā informācija ir iekļauta FM informatīvajā ziņojumā “Par Kohēzijas politikas Eiropas Savienības fondu investīciju aktualitātēm līdz 2021. gada 1. februārim (pusgada ziņojums)” (izskatīts MK sēdē 2021. gada 18.martā). |
|  3. | Projekta izstrādē iesaistītās institūcijas un publiskas personas kapitālsabiedrības | LM kā ES fondu vadībā iesaistītā atbildīgā iestāde, NVA.  |
| 4. | Cita informācija | MK noteikumu projekts ietekmē NVA kā finansējuma saņēmēju, jo tas paredz precizēt 7.1.2.2. pasākuma īstenošanas nosacījumus.Izvērtējot ierosināto grozījumu ietekmi uz 7.1.2.2. pasākumu, pēc MK noteikumu spēkā stāšanās būs nepieciešams veikt grozījumus (atbilstoši aktuālajai MK noteikumu Nr. 126 redakcijai) NVA īstenotajā ESF projektā Nr. 7.1.2.2./16/I/001, ņemot vērā plānoto projekta īstenošanas termiņa pagarinājumu un atbilstošus papildinājumus un precizējumus saistītajās projekta sadaļās.Kopumā ierosinātie grozījumi, t.sk. projekta īstenošanas termiņa pagarinājums, veicinās 7.1.2.2. pasākuma mērķa sasniegšanu, nekavējoties apzinot COVID-19 rezultātā radītās krīzes ietekmi uz darba tirgus situāciju kopumā, kā arī nodrošinot iespēju operatīvi aktualizēt gan īstermiņa, gan vidējā un ilgtermiņa darba tirgus prognozes. LM kā ES fondu atbildīgā iestāde sadarbībā ar Centrālo finanšu un līgumu aģentūru kā sadarbības iestādi (turpmāk – CFLA) uzraudzīs, lai finansējuma saņēmējs veic atbilstošus grozījumus projektā pēc grozījumu MK noteikumos Nr. 126 spēkā stāšanās.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nodarbinātības politikas veidošanā un īstenošanā iesaistītās institūcijas, NVA un EM amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, kā arī ietekme uz sabiedrības mērķa grupām, jo ekspress aptaujas tiks veiktas par aktuālajiem darba tirgus jautājumiem, sniedzot precīzāku ieskatu par darba tirgus situāciju un sekmēs tautsaimniecības vajadzībām atbilstošu lēmumu pieņemšanu rīcībpolitikas izstrādei un ieviešanai.Aptauju rezultāti tiks izmantoti arī NVA un LM darbības un politikas plānošanas/īstenošanas ietvaros, kā arī, ņemot vērā to aktualitāti, būs brīvi pieejami NVA mājaslapā sabiedrībai kopumā (piemēram, citiem darba tirgus analītiķiem un publiskā sektora pārstāvjiem, darba devējiem, medijiem, iedzīvotājiem u.c.). MK noteikumu projekts nesniedz ietekmi uz vidi, konkurenci, veselību, un administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 69 750 | 0 | 0 | 59 574 | 0 | 0 | 0 |
| 2. Budžeta izdevumi | 82 059 | 0 | 0 | 70 087 | 0 | 0 | 0 |
| 3. Finansiālā ietekme | -12 309 | 0 | 0 | -10 513 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -12 309 | 0 | 0 | -10 513 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.126 šobrīd 7.1.2.2. pasākuma ietvaros projektam ir noteikts pieejamais kopējais attiecināmais finansējums – 1 400 770 *euro*, t.sk. ESF finansējums – 1 190 655 *euro* un valsts budžeta finansējums – 210 115 *euro*, kas ir identisks ar 2016. gada 17. augustā noslēgto vienošanos par projekta Nr. 7.1.2.2./16/I/001 īstenošanas finansējumu.MK noteikumu projekts paredz pagarināt projekta ieviešanas termiņu un pārdalīt daļu no projekta ietvaros pieejamā finansējumu uz 2022. gadu. **2016. gadā** kopējais faktiskais investētais finansējums (atbilstoši Valsts kases izdrukai) 42 188 *euro*, t.sk. ESF finansējums 35 860 *euro* un valsts budžeta finansējums 6 328 *euro*.**2017. gadā** kopējais faktiskais investētais finansējums (atbilstoši Valsts kases izdrukai) 398 949 *euro*, tai skaitā ESF finansējums 339 107 *euro* un valsts budžeta finansējums 59 842 *euro*.**2018. gadā** kopējais faktiskais investētais finansējums (atbilstoši Valsts kases izdrukai) 528 134 *euro*, t.sk. ESF finansējums 448 914 *euro* un valsts budžeta finansējums 79 220 *euro*.**2019. gadā** kopējais faktiskais investētais finansējums (atbilstoši Valsts kases izdrukai) 224 934 *euro*, t.sk. ESF finansējums 191 194 *euro* un valsts budžeta finansējums 33 740 *euro*.**2020. gadā**  kopējais faktiskais investētais finansējums (atbilstoši Valsts kases izdrukai) 54 419 *euro*, t.sk. ESF finansējums 46 256 *euro* un valsts budžeta finansējums 8 163 *euro*.Valsts budžeta apakšprogrammā 63.07.00 “Eiropas Sociālā fonda (ESF) īstenotie projekti labklājības nozarē (2014–2020)”:**2021. gadā** projektam vidējā termiņa budžeta ietvarā apstiprināts un saskaņā ar projekta finanšu datiem plānots finansējums 82 059 *euro* apmērā, t.sk. ESF finansējums 69 750 *euro* un valsts budžeta finansējums 12 309 *euro*. **2022. gadā** projektam vidējā termiņa budžeta ietvarā finansējums nav plānots. Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots 70 087 *euro* apmērā, t.sk. ESF finansējums 59 574 *euro*, valsts budžeta finansējums 10 513 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaita izmaiņas.  |
| 8. Cita informācija | Pēc MK noteikumu projekta spēkā stāšanās, tiks ierosināti ESF projekta Nr. 7.1.2.2./16/I/001 grozījumi.Projektam nepieciešamo papildu finansējumu LM normatīvajos aktos noteiktajā kārtībā nodrošinās lūdzot veikt izmaiņas pamatbudžeta bāzes izdevumos, proti, palielināt ieņēmumus un attiecīgi izdevumus 2022. gadam par 70 087 *euro*.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu tai iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas Valsts sekretāru sanāksmē (turpmāk – VSS) ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un Valsts kancelejas tīmekļa vietnē <https://www.mk.gov.lv/>, un no 2021. gada 17. marta līdz 2021. gada 1. aprīlim aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā.  |
| 3. | Sabiedrības līdzdalības rezultāti | Līdz MK noteikumu projekta izsludināšanai VSS (t.sk. līdz 2021. gada 1. aprīlim, kas ir datums, līdz kuram ikvienam interesentam bija iespēja iepazīties ar paziņojumu par MK noteikumu projektu un iesūtīt savu viedokli) un iesniegšanai Valsts kancelejā par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM, CFLA kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs G.Eglītis

I. Krīgere, 67021561

Inga.Krigere@lm.gov.lv

1. Ministru kabineta 2016. gada 1. marta noteikumi Nr.126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi””(turpmāk – MK noteikumi Nr.126) [↑](#footnote-ref-1)
2. Ministru kabineta noteikumu projekts “Grozījumi Ministru kabineta 2016. gada 1. marta noteikumos Nr.126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi”” (turpmāk – MK noteikumu projekts) [↑](#footnote-ref-2)